กฎ กกฎ ก.พ.ฉบับที่ ๒ (พ.ศ. ๒๕๓๕)ออกตามความในพระราชบัญญัติระเบียบข้าราชการพลเรือนพ.ศ. ๒๕๓๕ว่าด้วยการสรรหาผู้ทรงคุณวุฒิและการเลือกข้าราชการพลเรือนเพื่อเป็นอนุกรรมการในอ.ก.พ. สามัญ[๑] อาศัยอำนาจตามความในมาตรา ๘ (๕) มาตรา ๑๔ มาตรา ๑๖ มาตรา ๑๗มาตรา ๑๘ มาตรา ๑๙ มาตรา ๒๑ และมาตรา ๒๓ แห่งพระราชบัญญัติระเบียบข้าราชการพลเรือนพ.ศ. ๒๕๓๕ ก.พ. จึงออกกฎ ก.พ. ซึ่งได้รับอนุมัติจากคณะรัฐมนตรีไว้ ดังต่อไปนี้ข้อ ๑ ให้สำนักนายกรัฐมนตรี ส่วนราชการที่มี อ.ก.พ. กระทรวงอ.ก.พ. ทบวง อ.ก.พ. ทำหน้าที่ อ.ก.พ. กระทรวง อ.ก.พ. กรม อ.ก.พ.ส่วนราชการที่มีฐานะเป็นกรม และ อ.ก.พ. จังหวัดแต่ละส่วนราชการเป็นหน่วยเลือกข้าราชการพลเรือนเพื่อเป็นอนุกรรมการ ใน อ.ก.พ.สามัญประจำส่วนราชการนั้น ๆ แล้วแต่กรณีข้อ ๒ การเลือกข้าราชการพลเรือนซึ่งดำรงตำแหน่งต่าง ๆตามมาตรา ๑๔ (๒) มาตรา ๑๖ (๒) มาตรา ๑๗ (๒) มาตรา ๑๘ (๒) มาตรา ๑๙ (๒) มาตรา ๒๑(๒) และมาตรา ๒๓ (๒) เพื่อแต่งตั้งเป็นอนุกรรมการใน อ.ก.พ. สำนักนายกรัฐมนตรีอ.ก.พ. กระทรวง อ.ก.พ. ทบวง อ.ก.พ. ทำหน้าที่ อ.ก.พ. กระทรวง อ.ก.พ. กรม อ.ก.พ.ส่วนราชการที่มีฐานะเป็นกรม และ อ.ก.พ. จังหวัด แล้วแต่กรณี ในกรณีครบวาระการดำรงตำแหน่งให้ดำเนินการก่อนที่อนุกรรมการใน อ.ก.พ. นั้น ๆ จะพ้นจากตำแหน่งตามวาระไม่น้อยกว่าหกสิบวัน ทั้งนี้ ตามหลักเกณฑ์และวิธีการดังนี้(๑) ให้ส่วนราชการตามข้อ ๑จัดทำบัญชีรายชื่อข้าราชการพลเรือนซึ่งดำรงตำแหน่งต่าง ๆ ตามมาตรา ๑๔ (๒) มาตรา ๑๖(๒) มาตรา ๑๗ (๒) มาตรา ๑๘ (๒) มาตรา ๑๙ (๒) มาตรา ๒๑(๒) และมาตรา ๒๓ (๒)แล้วแต่กรณี โดยหัวหน้าส่วนราชการนั้น ๆ จะมอบหมาย ให้ส่วนราชการใดในสังกัดเป็นผู้จัดทำก็ได้แล้วส่งบัญชีรายชื่อดังกล่าวไปให้ผู้มีชื่อในบัญชีรายชื่อนั้น ๆ ทราบ(๒) ในกรณีที่ในหน่วยเลือกของสำนักนายกรัฐมนตรีและหน่วยเลือกของส่วนราชการที่มีอ.ก.พ. กระทรวง อ.ก.พ. ทบวง หรือ อ.ก.พ. ทำหน้าที่ อ.ก.พ. กระทรวงมีผู้มีชื่ออยู่ในบัญชีรายชื่อหน่วยเลือกละไม่เกินห้าคนหรือในหน่วยเลือกของส่วนราชการที่มี อ.ก.พ. กรม อ.ก.พ. ส่วนราชการที่มีฐานะเป็นกรมหรือ อ.ก.พ. จังหวัด มีผู้มีชื่ออยู่ในบัญชีรายชื่อหน่วยเลือกละไม่เกินหกคนซึ่งมีคุณสมบัติที่จะแต่งตั้งเป็นอนุกรรมการใน อ.ก.พ. ของหน่วยเลือกดังกล่าวให้ผู้มีชื่อในบัญชีรายชื่อนั้นเป็นผู้ได้รับเลือก เพื่อเสนอประธาน อ.ก.พ.แต่งตั้งเป็น อนุกรรมการใน อ.ก.พ. ของหน่วยเลือกนั้น ๆ แล้วแต่กรณี(๓) ในกรณีที่หน่วยเลือกใดมีผู้มีชื่ออยู่ในบัญชีรายชื่อเกินกว่าจำนวนใน(๒) ให้ส่วนราชการตาม (๑) ดำเนินการอย่างใดอย่างหนึ่ง ดังต่อไปนี้ก.นัดให้ผู้มีชื่อในบัญชีรายชื่อดังกล่าวไปออกเสียงลงคะแนนเลือกผู้มีชื่อในบัญชีรายชื่อนั้นเป็นอนุกรรมการในอ.ก.พ. สามัญประจำส่วนราชการนั้น ๆ ณ สถานที่ที่กำหนดแล้วแจกบัตรเลือกข้าราชการพลเรือนตามแบบท้ายกฎ ก.พ. นี้ ซึ่งลงลายมือชื่อของหัวหน้าส่วนราชการตามข้อ๑ แล้ว ให้ผู้มีชื่อในบัญชีรายชื่อดังกล่าวในวันลงคะแนน เพื่อให้เลือกผู้มีชื่อในบัญชีรายชื่อนั้นเป็นอนุกรรมการในอ.ก.พ. สามัญนั้น ๆ แล้วแต่กรณีโดยเขียนชื่อและนามสกุลของผู้ซึ่งตนเลือกไม่เกินจำนวนใน(๒) พร้อมกับลงลายมือชื่อของผู้เลือกลงในบัตรเลือกข้าราชการพลเรือนแล้วหย่อนบัตรดังกล่าวลงในหีบบัตรเลือกข้าราชการพลเรือนที่ส่วนราชการนั้น ๆจัดไว้ให้ ภายในเวลาที่ส่วนราชการนั้น ๆ กำหนดข. ส่งบัตรเลือกข้าราชการพลเรือนตามแบบท้ายกฎ ก.พ. นี้ซึ่งลงลายมือชื่อของหัวหน้าส่วนราชการตาม ข้อ ๑ แล้วไปให้ผู้มีชื่อในบัญชีรายชื่อดังกล่าวเพื่อให้ผู้มีชื่อในบัญชีรายชื่อนั้นเลือกข้าราชการพลเรือนจากรายชื่อในบัญชีรายชื่อนั้นเป็นอนุกรรมการใน อ.ก.พ. สามัญประจำส่วนราชการนั้น ๆ แล้วแต่กรณีโดยเขียนชื่อและนามสกุลของผู้ซึ่งตนเลือกไม่เกินจำนวนใน (๒)พร้อมกับลงลายมือชื่อของผู้เลือกลงในบัตรเลือกข้าราชการพลเรือนแล้วส่งบัตรดังกล่าวพร้อมกับภาพถ่ายบัตรประจำตัวข้าราชการของผู้เลือกกลับคืนให้ส่วนราชการตามข้อ ๑ ภายในวันที่ส่วนราชการนั้น ๆ กำหนดทั้งนี้ ในกรณีที่ส่งบัตรกลับคืนส่วนราชการตามข้อ ๑ โดยตรงให้ถือวันที่ส่วนราชการตามข้อ ๑ ได้รับบัตรเป็นวันส่งในกรณีที่ส่งบัตรกลับคืนทางไปรษณีย์ลงทะเบียน ให้ถือวันที่ที่ทำการไปรษณีย์รับลงทะเบียนเป็นวันส่งในกรณีที่ส่งบัตรกลับคืนทางไปรษณีย์ไม่ลงทะเบียน ให้ถือวันที่ที่ทำการไปรษณีย์ต้นทางประทับตราไปรษณีย์เป็นวันส่ง(๔) ให้ส่วนราชการตามข้อ ๑ รวบรวมบัตรเลือกข้าราชการพลเรือนตาม (๓) ก. หรือ(๓) ข. แล้วแต่กรณี เพื่อดำเนินการตรวจนับคะแนนโดยให้แต่งตั้งคณะกรรมการตรวจนับคะแนนขึ้นคณะหนึ่ง ประกอบด้วยข้าราชการพลเรือนผู้ดำรงตำแหน่งตั้งแต่ระดับ ๘ ขึ้นไป จำนวนไม่น้อยกว่าสามคน(๕) การตรวจนับคะแนนของคณะกรรมการตาม (๔)ให้กระทำโดยเปิดเผย และต้องมีกรรมการอยู่พร้อมกันไม่น้อยกว่าสามคนบัตรเลือกข้าราชการพลเรือนที่มีลักษณะดังต่อไปนี้ ให้ถือเป็นบัตรเสียและไม่ให้นับเป็นคะแนนคือก. บัตรที่ไม่มีลายมือชื่อของหัวหน้าส่วนราชการตามข้อ ๑ข. บัตรที่เลือกเกินจำนวนตาม (๒)ค. บัตรที่มีรอยขูด ลบ ขีดฆ่า ตกเติม หรือเขียนซ้ำโดยไม่ลงลายมือชื่อผู้เลือกกำกับง. บัตรที่ไม่ได้ลงลายมือชื่อผู้เลือกจ. บัตรที่ไม่ได้หย่อนลงหีบบัตรเลือกข้าราชการพลเรือนตาม(๓) ก.ฉ. บัตรที่ส่งกลับคืนช้ากว่าวันที่ส่วนราชการตามข้อ ๑กำหนดตาม (๓) ข.เมื่อตรวจนับคะแนนเสร็จแล้วให้คณะกรรมการจัดทำบัญชีรายชื่อผู้ได้รับเลือกโดยเรียงตามลำดับคะแนนจากสูงไปหาต่ำพร้อมกับแสดงคะแนนของแต่ละคนไว้ในบัญชีด้วยในกรณีที่มีผู้ได้คะแนนเท่ากัน ให้หัวหน้าส่วนราชการตามข้อ ๑ จับสลากชื่อผู้ได้คะแนนเท่ากันนั้นต่อหน้าคณะกรรมการตรวจนับคะแนนเพื่อเรียงลำดับที่บัญชีรายชื่อดังกล่าวให้มีกรรมการไม่น้อยกว่าสามคนลงลายมือชื่อรับรองแล้วให้หัวหน้าส่วนราชการตามข้อ ๑ ประกาศรายชื่อผู้ได้รับเลือกโดยปิดไว้ในที่เปิดเผยณ ส่วนราชการนั้น ๆ(๖) ให้ผู้ได้รับเลือกตามบัญชีรายชื่อใน (๕)ที่ได้คะแนนสูงตามลำดับห้าคนที่มีคุณสมบัติที่จะแต่งตั้งเป็นอนุกรรมการใน อ.ก.พ.สำนักนายกรัฐมนตรี อ.ก.พ. กระทรวง อ.ก.พ. ทบวง อ.ก.พ. ทำหน้าที่ อ.ก.พ. กระทรวงได้และผู้ได้รับเลือกตามบัญชีรายชื่อใน (๕) ที่ได้คะแนนสูงตามลำดับหกคนที่มีคุณสมบัติที่จะแต่งตั้งเป็นอนุกรรมการในอ.ก.พ. กรม อ.ก.พ. ส่วนราชการที่มีฐานะเป็นกรม และ อ.ก.พ. จังหวัดได้เป็นผู้ได้รับเลือก เพื่อเสนอประธาน อ.ก.พ. แต่งตั้งเป็นอนุกรรมการใน อ.ก.พ. ของหน่วยเลือกนั้นๆ แล้วแต่กรณีต่อไปข้อ ๓ในกรณีที่อนุกรรมการใน อ.ก.พ. สามัญประจำส่วนราชการใดซึ่งได้รับแต่งตั้งตามข้อ ๒ (๖) พ้นจากตำแหน่งก่อนครบกำหนดตามวาระและจะต้องแต่งตั้งอนุกรรมการแทน ให้ประธานอ.ก.พ. แต่งตั้งผู้ได้รับเลือกตามข้อ๒(๕) ที่เหลืออยู่ในบัญชีรายชื่อที่ได้คะแนนสูงตามลำดับและมีคุณสมบัติที่จะแต่งตั้งเป็นอนุกรรมการใน อ.ก.พ. สามัญประจำส่วนราชการนั้นแทนต่อไปในกรณีที่ไม่มีผู้ได้รับเลือกซึ่งมีคุณสมบัติครบถ้วนเหลืออยู่ในบัญชีรายชื่อดังกล่าวให้ดำเนินการเลือก ใหม่ตามหลักเกณฑ์และวิธีการในข้อ ๒ข้อ ๔การสรรหาผู้ทรงคุณวุฒิด้านต่าง ๆ ตามมาตรา ๑๔ (๑) มาตรา ๑๖ (๑) มาตรา ๑๗ (๑)มาตรา ๑๘ (๑) มาตรา ๑๙ (๑) มาตรา ๒๑ (๑) และมาตรา ๒๓ (๑)เพื่อแต่งตั้งเป็นอนุกรรมการใน อ.ก.พ. สำนักนายกรัฐมนตรี อ.ก.พ. กระทรวง อ.ก.พ.ทบวง อ.ก.พ. ทำหน้าที่ อ.ก.พ. กระทรวง อ.ก.พ. กรม อ.ก.พ.ส่วนราชการที่มีฐานะเป็นกรม และ อ.ก.พ. จังหวัด แล้วแต่กรณี ในกรณีครบวาระการดำรงตำแหน่งให้ดำเนินการก่อนที่อนุกรรมการใน อ.ก.พ. นั้น ๆ จะพ้นจากตำแหน่งตามวาระไม่น้อยกว่าหกสิบวัน ทั้งนี้ ตามหลักเกณฑ์และวิธีการดังนี้(๑) ให้ส่วนราชการตามข้อ ๑ แจ้งให้อนุกรรมการโดยตำแหน่งในอ.ก.พ. สามัญประจำส่วนราชการนั้น ๆและข้าราชการพลเรือนซึ่งได้รับเลือกจำนวนห้าคนหรือหกคน แล้วแต่กรณี ตามข้อ ๒ (๒)หรือ (๖) เสนอชื่อผู้ทรงคุณวุฒิด้านต่าง ๆ ซึ่งมีคุณสมบัติตามมาตรา ๑๔ (๑) มาตรา๑๖ (๑) มาตรา ๑๗ (๑) มาตรา ๑๘ (๑) มาตรา ๑๙ (๑) มาตรา ๒๑ (๑)และมาตรา ๒๓ (๑) ซึ่งยินยอมให้เสนอชื่อไปยังส่วนราชการตามข้อ ๑ ภายในเวลาที่ส่วนราชการดังกล่าวกำหนด ทั้งนี้ให้ผู้เสนอชื่อแต่ละคนเสนอชื่อผู้ทรงคุณวุฒิได้ด้านละหนึ่งคน พร้อมทั้งผลงานโดยย่อของผู้ได้รับการเสนอชื่อแต่ละคนโดยจะเสนอชื่อผู้ใดเป็นผู้ทรงคุณวุฒิไว้ในหลายด้านก็ได้(๒) ให้ส่วนราชการตามข้อ ๑ทำบัญชีรายชื่อผู้ทรงคุณวุฒิซึ่งมีผู้เสนอชื่อตาม (๑) แยกเป็นด้านต่าง ๆ ตามมาตรา๑๔ (๑) มาตรา ๑๖ (๑) มาตรา ๑๗ (๑) มาตรา ๑๘ (๑) มาตรา ๑๙ (๑) มาตรา ๒๑ (๑)และมาตรา ๒๓ (๑) พร้อมทั้งระบุผลงานโดยย่อของผู้ได้รับการเสนอชื่อแต่ละคนไว้ด้วยในกรณีที่ผู้ได้รับการเสนอชื่อเป็นผู้ทรงคุณวุฒิหลายด้าน ก็ให้ระบุชื่อผู้นั้นไว้ทุกด้าน(๓) ให้ส่วนราชการตามข้อ ๑จัดให้มีการประชุมร่วมระหว่างอนุกรรมการ โดยตำแหน่งใน อ.ก.พ.สามัญประจำส่วนราชการนั้น ๆ กับข้าราชการพลเรือน ซึ่งได้รับเลือกจำนวนห้าคนหรือหกคนแล้วแต่กรณี ตามข้อ ๒ (๒) หรือ (๖) เพื่อร่วมกันสรรหาผู้ทรงคุณวุฒิตามมาตรา ๑๔ (๑)มาตรา ๑๖ (๑) มาตรา ๑๗ (๑) มาตรา ๑๘ (๑) มาตรา ๑๙ (๑) มาตรา ๒๑ (๑) และมาตรา ๒๓ (๑)จากบัญชีรายชื่อตาม (๒) โดยให้ประธาน อ.ก.พ. เป็นประธานในที่ประชุม ถ้าประธาน อ.ก.พ.ไม่อยู่ในที่ประชุมหรือไม่สามารถปฏิบัติหน้าที่ได้ ให้ที่ประชุมเลือกผู้เข้าประชุมคนหนึ่งเป็นประธานในที่ประชุม(๔) ให้ผู้เข้าประชุมตาม (๓) แต่ละคนเลือกผู้ทรงคุณวุฒิจากบัญชีรายชื่อตาม (๒) ด้านละหนึ่งคนเพื่อเป็นอนุกรรมการในอ.ก.พ. สามัญประจำส่วนราชการนั้น ๆ(๕) ให้ส่วนราชการตามข้อ ๑ตรวจนับคะแนนการเลือกผู้ทรงคุณวุฒิตาม (๔) แล้วจัดทำบัญชีรายชื่อผู้ทรงคุณวุฒิที่ได้รับเลือกในแต่ละด้านไว้โดยเรียงตามลำดับคะแนนจากสูงไปหาต่ำ ในกรณีที่มีผู้ได้คะแนนเท่ากันให้ประธานในที่ประชุมตาม (๓) จับสลากชื่อผู้ได้คะแนนเท่ากันนั้นเพื่อเรียงลำดับที่(๖) ให้ผู้ที่อยู่ในลำดับที่หนึ่งในบัญชีตาม (๕)ในแต่ละด้านเป็นผู้ได้รับเลือกเพื่อเป็นอนุกรรมการใน อ.ก.พ.สามัญประจำส่วนราชการนั้น ๆ แล้วแต่กรณี ในกรณีที่ผู้ได้รับเลือกซึ่งอยู่ในลำดับที่หนึ่งในด้านใดไม่ได้รับแต่งตั้งเป็นอนุกรรมการในฐานะผู้ทรงคุณวุฒิในด้านนั้นด้วยเหตุใดๆ ให้ผู้ที่ได้รับเลือกซึ่งอยู่ในลำดับถัดมาในด้านนั้นเป็นผู้อยู่ในลำดับที่หนึ่งแทน ในกรณีที่ผู้ใดได้รับเลือกอยู่ในลำดับที่หนึ่งหลายด้านให้ผู้เสนอชื่อผู้นั้นเป็นผู้เลือกว่าจะให้ผู้นั้นเป็นผู้ทรงคุณวุฒิอยู่ในบัญชีด้านใดถ้ามีผู้เสนอชื่อผู้นั้นหลายคน ให้ผู้เสนอชื่อผู้นั้นร่วมกันเลือก(๗) ให้ส่วนราชการตามข้อ ๒ (๑)ประกาศรายชื่อผู้ได้รับเลือกตาม (๖) โดยปิดไว้ในที่เปิดเผย ณ ส่วนราชการนั้น ๆและนำรายชื่อดังกล่าวเสนอประธาน อ.ก.พ. เพื่อแต่งตั้งเป็นอนุกรรมการใน อ.ก.พ.สามัญประจำส่วนราชการนั้น ๆ พร้อมกับผู้ได้รับการเลือกตามข้อ ๒ (๖) ต่อไปข้อ ๕ในกรณีที่อนุกรรมการซึ่งเป็นผู้ทรงคุณวุฒิในด้านใดใน อ.ก.พ.สามัญใด พ้นจากตำแหน่งก่อนครบกำหนดตามวาระและจะต้องแต่งตั้งอนุกรรมการการแทน ให้ดำเนินการสรรหาผู้ทรงคุณวุฒิในด้านนั้นใหม่ตามหลักเกณฑ์และวิธีการในข้อ๔ โดยอนุโลม เพื่อเสนอประธาน อ.ก.พ. แต่งตั้งเป็นอนุกรรมการแทนต่อไปข้อ ๖จำนวนผู้ได้รับเลือกตามข้อ ๒ (๒) หรือ (๖) หาก ก.พ. กำหนดให้กระทรวง ทบวง กรมใดมีจำนวนอนุกรรมการตามมาตรา ๑๔ (๒) มาตรา ๑๖ (๒) มาตรา ๑๗ (๒) มาตรา ๑๘ (๒) มาตรา๑๙ (๒) มาตรา ๒๑(๒) หรือมาตรา ๒๓(๒) แล้วแต่กรณีน้อยกว่าจำนวนที่กำหนดไว้ในมาตรานั้น ๆ ให้เปลี่ยนเป็นจำนวนตามที่ ก.พ. กำหนดนั้นข้อ ๗การสรรหาผู้ทรงคุณวุฒิและการเลือกข้าราชการพลเรือนเพื่อเป็นอนุกรรมการใน อ.ก.พ.สามัญประจำส่วนราชการต่าง ๆ ในระยะเริ่มแรกที่ใช้บังคับพระราชบัญญัติระเบียบข้าราชการพลเรือนพ.ศ. ๒๕๓๕ ให้ดำเนินการตามกฎ ก.พ. นี้ โดยอนุโลมให้ไว้ ณ วันที่ ๓ สิงหาคม พ.ศ. ๒๕๓๕เกษม สุวรรณกุลรองนายกรัฐมนตรีผู้รับมอบหมายจากนายกรัฐมนตรีประธาน ก.พ.บัตรเลือกข้าราชการพลเรือนเพื่อเป็นอนุกรรมการในอ.ก.พ. สามัญท้ายกฎ ก.พ. ฉบับที่ ๒ (พ.ศ. ๒๕๓๕)ออกตามความในพระราชบัญญัติระเบียบข้าราชการพลเรือน พ.ศ.๒๕๓๕ว่าด้วยการสรรหาผู้ทรงคุณวุฒิและการเลือกข้าราชการพลเรือนเพื่อเป็นอนุกรรมการในอ.ก.พ. สามัญข้าพเจ้า .............................................................................. เลือกผู้มีชื่อข้างท้ายนี้เพื่อเป็นอนุกรรมการใน อ.ก.พ. ................................................................ (ให้ระบุว่า อ.ก.พ. สำนักนายกรัฐมนตรีอ.ก.พ. กระทรวง อ.ก.พ. ทบวง อ.ก.พ. ทำหน้าที่ อ.ก.พ. กระทรวง อ.ก.พ. กรม อ.ก.พ.ส่วนราชการที่มีฐานะเป็นกรม หรือ อ.ก.พ. จังหวัด แล้วแต่กรณี)๑. ......................................................................................... ๒. ......................................................................................... ๓. ......................................................................................... ๔. ......................................................................................... ๕. ......................................................................................... ๖. ......................................................................................... (ลายมือชื่อ) .......................................... ผู้เลือก(....................................... )(ลายมือชื่อ) .................................................... (.................................................. )ตำแหน่ง.................................. (หัวหน้าส่วนราชการตามข้อ ๑)หมายเหตุ ๑. การเลือก อ.ก.พ.สำนักนายกรัฐมนตรี อ.ก.พ. กระทรวง อ.ก.พ. ทบวง และ อ.ก.พ. ทำหน้าที่ อ.ก.พ.กระทรวง ให้เลือกได้หน่วยละไม่เกิน ๕ ชื่อ๒. การเลือก อ.ก.พ. กรม อ.ก.พ.ส่วนราชการที่มีฐานะเป็น กรม หรือ อ.ก.พ. จังหวัด ให้เลือกได้หน่วยละไม่เกิน ๖ชื่อ๓. ในกรณีตามข้อ ๒ (๓)ข. ให้ส่งภาพถ่ายบัตรประจำตัวข้าราชการของผู้เลือกไปยังส่วนราชการตามข้อ ๑พร้อมกับบัตรเลือกนี้ภายในวันที่ ................................................................................................................................. หมายเหตุ :- เหตุผลในการประกาศใช้กฎ ก.พ. ฉบับนี้ คือ โดยที่ตามมาตรา ๑๔ มาตรา๑๖ มาตรา ๑๗ มาตรา ๑๘ มาตรา ๑๙ มาตรา ๒๑ และมาตรา ๒๓แห่งพระราชบัญญัติระเบียบข้าราชการพลเรือน พ.ศ. ๒๕๓๕ บัญญัติให้การสรรหาผู้ทรงคุณวุฒิและการเลือกข้าราชการพลเรือนเพื่อเป็นอนุกรรมการในอ.ก.พ. สำนักนายกรัฐมนตรี อ.ก.พ. กระทรวง อ.ก.พ. ทบวง อ.ก.พ. ทำหน้าที่ อ.ก.พ.กระทรวง อ.ก.พ. กรม อ.ก.พ. ส่วนราชการที่มีฐานะเป็นกรมและ อ.ก.พ. จังหวัดให้เป็นไปตามหลักเกณฑ์และวิธีการที่กำหนดในกฎ ก.พ. จึงจำเป็นต้องออกกฎ ก.พ. นี้[๑] ราชกิจจานุเบกษาเล่ม ๑๐๙/ตอนที่ ๘๓/หน้า ๘/๓ สิงหาคม ๒๕๓๕